Twee naby Rustenburg gestenig | Maroela Media
"Die polisie is Maandagmiddag na 'n toneel by Nkaneng informele nedersetting ontbied," het kapt. Paul Ramaloko, woordvoerder van die polisie, gesê. "'n Groep onbekende mense het vermoedelik die twee mans, in hul 30's, met klippe bestook omdat hulle daarvan verdink word dat hulle 'n 32-jarige man Sondag by 'n taverne met 'n skerp voorwerp doodgesteek het."
Ramaloko het gesê die twee slagoffers het glo met die man gestry voordat hulle hom aangeval het. Hy is met 'n mes in sy rug gesteek. Hy is na 'n plaaslike hospitaal geneem, maar het later aan sy beserings beswyk.
Genl.maj. Jacob Tsumane, waarnemende provinsiale kommissaris, het die voorval veroordeel. "Ek doen 'n beroep op die gemeenskap van Marikana om nie die reg in eie hande te neem nie." Hy het die gemeenskap versoek om met die polisie saam te werk.
Baie jammer dat mense die reg in eie hande neem.
weereens n bewys dat wet en orde nie toegepas word weens onbevoegdheid , sorteer maar self die problem uit, want hul kan nie.
Hoop nie daai twee word gevang nie, at least keer hulle dat dit weer gebeur. Ja, jammer dat mense voel hulle moet iets begin doen om hulle self te beveilig.
Die korrupte polisie moet hulle vang en dan moet hulle deur 'n regstelsel , wat deur 'n , net so korrupte regering, aangestel is, veroordeel word. Solank as wat kriminele die land regeer sal daar geen reg en geregtigheid wees nie.